Will mers hüt ja so gmüetlich gha händ, hämmer dänn no welle richtig Znacht choche. Drum simmer sofort in Shop losdüset und händ ois näbet eme feine Fisch welle e rächti Uswahl a Gmües chaufe. D Rüebli sind dänn zwar chli gumig gsi und näbet em Bluemechohl, womer sogar gratis übercho händ, will er nüm so frisch gsi isch, häts genau gar nüd meh anders gha. Dä René hät d Rüebli scho  gschellt und dä Bluemechohl furtgrüehrt gha (will dä nämli würkli gruusig gsi isch), wo ois igfalle isch, dass mer eigentli gar kei Luscht meh zum Chochä händ. D Nachbere händ sicher chli komisch glueget, womer die ganz Chuchiusrüschtig nach 5min. wieder ipackt händ und uswärts sind go ässe ;)